text: Se videoen: Her bliver Otte Frellos gemte maleri fundet
  01 november 2015 kl. 13.40
  ”Frokost i det grønne” var gemt i væggen i Otte Frellos lejlighed i København i 34 år. Her kan du se, da billedet blev fundet. 
  Otto Frello var kendt som lidt af en drillepind. Det blev der endnu engang sat en streg under for nylig, da maleriet ”Frokost i det grønne (1978)” blev fundet i væggen i Otto Frellos og hustruen Stences lejlighed i København den 18. august 2015 efter 34 år i skjul.
  Fredag blev maleriet så vist frem for offentligheden, da det blev afsløret på Varde Museum.
  På bagsiden skrev Otto Frello:
  - Billedet blev opsat her (gemt inde i væggen, red.) 26. august 1981 på grund af pladsmangel.
  Niels A. Hansen filmede, da maleriet blev fundet af blandt andet hustruen Stence og sønnen Thomas Frello efter mere end 34 år i skjul. Her kan du så se, hvordan det så ud:
  
  